經數: 三一○

經名: 大寶積經卷第七十一

頁數: 四○一

上       欄

若業若與因    處所及出生

如來無不知    故稱天人師

爾時樂力天子. 以偈讚曰

因業及處所    三世果報中

彼有所作事    如來皆悉知

爾時力額王天子. 以偈讚曰

因業所作事    報因及因緣

處所性自離    是佛無有等

爾時力吉祥天子. 以偈讚曰

因業所作事    處因緣世諦

所受用果報    佛知彼悉空

爾時力悅天子. 以偈讚曰

因業所作事    俗諦因緣處

佛自悉知已    說彼無自性

爾時力遊戱天子. 以偈讚曰

因緣所作事    處因緣世諦

不由自他事    佛知從緣起

大寶積經卷第七十

大寶積經卷第七十一

北齊三藏那連提耶舍譯

菩薩見實會淨居天子讚偈品第二十

三之二

爾時力生天子. 說偈讚曰

若諸因緣業    及所得果報

此體性悉空    佛說如師子

爾時隨順力天子. 說偈讚曰

中       欄

若以業因緣    增長於諸果

兩足尊能知    是故佛無等

爾時順行力天子. 說偈讚曰

修習如是界    造作如是業

當還獲是報    佛眼悉能知

爾時力起天子. 說偈讚曰

修習如是界    成就如是性

佛知諸衆生    如觀手五指

爾時力行天子. 說偈說曰

修習如是界    還値如是友

如是相親近    勝丈夫悉知

爾時力加天子. 說偈讚曰

加持於彼界    導師能了知

親近於諸友    人尊悉照見

爾時決定界天子. 說偈讚曰

彼界彼要期    彼友彼相應

佛悉決定知    故能除疑惑

爾時正定界天子. 說偈讚曰

彼界彼相續    隨所住世間

所行及諸趣    勝入皆悉知

爾時學界天子. 說偈讚曰

於彼諸界中    導師智能知

彼智體性空    勝智如是說

爾時乘界天子. 說偈讚曰

修習於彼界    隨機時住世

佛悉如實知    故號無比身

爾時隨順界天子. 說偈讚曰

修習於彼界    隨所得功德

依因及果報    佛知悉無餘

下     欄

爾時共界住天子. 說偈讚曰

隨所修習界    隨其所向道

佛悉知無餘    故爲智所敬

爾時智行天子. 說偈讚曰

隨所修習界    隨其所向道

佛知衆生行    故號學智者

爾時行無畏天子. 說偈讚曰

正定及邪定    及不定衆生

於此三聚中    佛能決定知

爾時乘行天子. 說偈讚曰

若正定衆生    堪趣涅槃者

佛爲世間日    於中智無□

爾時解脫行天子. 說偈讚曰

若有諸衆生    住於不定聚

墮於諸惡道    亦爲說涅槃

爾時力期會天子. 說偈讚曰

佛者但假名    力智亦如是

及四無畏等    但隨言說有

爾時見實天子. 說偈讚曰

無佛及佛法    亦無餘智聚

顯示第一義    如來如實知

爾時力住天子. 說偈讚曰

住於佛法力    因是得無畏

自在隨所欲    悉是諸佛子

爾時法無畏天子. 說偈讚曰

世諦及眞諦    顯示此二種

彼於眞諦中    言說不可得

爾時智尊天子. 說偈讚曰

法言說各異    法相亦復異

經數: 三一○

經名: 大寶積經卷第七十一

頁數: 四○二

上      欄

是言說無相    佛智是法相

爾時行精進天子. 說偈讚曰

非處不定衆    或向於異趣

邪定一切處    大牟尼悉知

爾時信力天子. 說偈讚曰

修習於彼界    如起信樂心

見貪以爲淨    牟尼悉了知

爾時不淨乘天子. 說偈讚曰

不實忘分別    增長貪欲界

信則行彼道    牟尼如實知

爾時慈乘行天子. 說偈讚曰

不實妄分別    增長瞋□界

信則乘彼道    牟尼悉了知

爾時乘因緣道天子. 說偈讚曰

不實妄分別    增長愚癡界

信則乘彼道    牟尼悉了知

爾時乘捨天子. 說偈讚曰

有不言畏者    增長於嫉[&FFFF]#

信彼則習行    牟尼悉了知

爾時習近善知識天子. 說偈讚曰

近於善惡友    還增彼惡界

隨順信於彼    瞿曇悉了知

爾時識堅固天子. 說偈讚曰

流轉於世間    隨所修習界

隨順信於彼    佛知悉無餘

爾時行堅固天子. 說偈讚曰

流轉於生死    修習如是行

隨順信於彼    佛知悉無餘

爾時信根天子. 說偈讚曰

中      欄

若有諸衆生    隨所修習界

佛悉能了知    故號無□智

爾時根行天子. 說偈讚曰

佛了知諸根    隨其方便起

[&FFFF]#緣及境界    隨所入如生

爾時乘根天子. 說偈讚曰

身苦所逼迫    由貪著渴愛

斷滅諸渴愛    唯佛智爲勝

爾時根境界天子. 說偈讚曰

敎下根衆生    遠離於色愛

敎利者觀察    兩足尊所說

爾時根勝天子. 說偈讚曰

下根住空閑    能滅於貪欲

正觀於渴愛    兩足尊能知

爾時根決定天子. 說偈讚曰

於先起愛欲    佛觀無所得

知無知寂滅    故名爲勝根

爾時不離根天子. 說偈讚曰

遠離不忿怒    是離瞋對治

是下根所行    佛知衆生欲

爾時信根天子. 說偈讚曰

行慈除瞋□    能起衆生智

彼能滅□界    入尊悉能知

爾時心根天子. 說偈讚曰

不瞋無過惡    慈行性寂滅

淨穢不可得    故號人中尊

爾時根順行天子. 說得讚曰

行於邪分別    爲他說邪行

惑重無方便    佛見倒解脫

下      欄

爾時智起天子. 說偈讚曰

貪瞋□癡等    取著於前事

違彼得智明    大名稱悉知

爾時離智愛天子. 說偈讚曰

貪瞋及愚癡    及明闇事中

其性不可得    兩足尊悉知

爾時持威德天子. 說偈讚曰

衆生所得智    隨得智多少

隨所成智器    如來悉能知

爾時心根天子. 說偈讚曰

以智知於智    遠離諸煩惱

天人師悉知    故我穢首禮

爾時一向樂根天子. 說偈讚曰

國土及時節    觀察法方便

煩惱穢及淨    如來悉知空

爾時智幢天子. 說偈讚曰

衆生根欲信    上中下差別

縛解及智慧    悉見無覺知

爾時根幢天子. 說偈說曰

諸根上中下    煩惱智及受

調伏不調伏    佛說悉無相

爾時修根天子. 說偈讚曰

禪解脫煩惱    正受三摩提

起淸淨衆生    如來悉能知

爾時力速疾天子. 說偈讚曰

得禪寂滅故    於諸法自性

悉皆能了知    故號一切智

爾時力鎧天子. 說偈讚曰

若法及自性    能說於此法

經數: 三一○

經名: 大寶積經卷第七十一

頁數: 四○三

上      欄

能如實正受    故不著三世

爾時樂力天子. 說偈讚曰

煩惱邪分別    起生於四種

能知業所生    故號無比人

爾時知力天子. 說偈讚曰

能知淸淨法    對治於煩惱

能宣說於業    故號佛無比

爾時力士天子. 說偈讚曰

於禪解脫起    三摩提正受

煩惱及淸淨    佛悉說虛假

爾時力生天子. 說偈讚曰

禪解脫淸淨    三昧及正受

彼從不逸生    佛於此悉知

爾時力增長天子. 說偈讚曰

大雄於此中    能於禪等轉

知入捨無□    如風行於空

爾時知前際天子. 說偈讚曰

於無數億劫    住於諸有中

不爲有過染    故號勝丈夫

爾時住前際天子. 說偈讚曰

於無數億佛    已曾修供養

爲心無上道    是故我歸依

爾時見前際天子. 說偈讚曰

曾於過去世    種種奉施佛

於其種種辯    人尊悉獲得

爾時前際善巧天子. 說偈讚曰

昔流轉世間    如法學如行

曾見無量佛    故能深解法

爾時學前際天子. 說偈讚曰

中     欄

諸佛法王所    大雄昔修行

於佛邊學已    故禮知衆行

爾時本方便具足天子. 說偈讚曰

於無量億劫    無邊諸佛行

修行勝精進    爲心佛智故

爾時本方便決定天子. 說偈讚曰

一切法決定    多億劫觀察

一切法無入    但說緣和合

爾時思前際天子. 說偈讚曰

於無量億劫    導師曾修行

知於處非處    故名解世間

爾時簡擇前際天子. 說偈讚曰

住於處非處     觀察於業因

界根禪解脫     佛悉能知彼

爾時觀察前際天子. 說偈讚曰

過去曾觀察    增長智慧力

十力大雄猛    以智觀世間

爾時前際境界天子. 說偈讚曰

大雄本修行    知一切衆生

淨行不淨行    故能治衆生

爾時觀察前際行天子. 說偈讚曰

先觀於衆生    過去之所行

信樂及與界    然後治衆生

爾時信力天子. 說偈讚曰

我今信如來    不可思議劫

觀察本所行    心悉無所著

爾時智信天子. 說偈讚曰

於無數億劫    思佛昔所行

善男子無能    測盡如來德

下       欄

爾時觀後際善巧天子. 說偈讚曰

如來以佛眼    觀十方衆生

初生及與死    種種業相應

爾時學後際天子. 說偈讚曰

若因及以業    隨趣向佛道

牟尼悉知彼    故號一切智

爾時識生死天子. 說偈讚曰

若衆生以界    熏習造諸業

衆生及業習    佛了知無覺

爾時知生死天子. 說偈讚曰

近如是朋友    造作如是業

趣向如是道    牟尼悉了知

爾時所須善巧天子. 說偈讚曰

能知於所須    隨其如作業

如是作業已    如來悉了知

爾時事善巧天子. 說偈讚曰

依於如是事    造作如是業

佛悉能知彼    皆是佛境界

爾時知事天子. 說偈讚曰

隨所執著事    能有所造作

佛了諸根故    悉能知彼業

爾時智善巧天子. 說偈讚曰

若智及與事    佛知彼妄想

隨彼如執著    佛亦知無餘

爾時攸作善巧天子. 說偈讚曰

隨執著造業    由於煩惱故

佛悉能知彼    故爲世間歸

爾時趣善巧天子. 說偈讚曰

隨趣如造業    隨業得彼果

經數: 三一○

經名: 大寶積經卷第七十一

頁數: 四○四

上     欄

隨所緣作業    佛眼悉了知

爾時攀緣善巧天子. 說偈讚曰

能知於所緣    隨緣業成熟

於諸趣受報    佛悉知無失

爾時習氣善巧天子. 說偈讚曰

知惡業習氣    善業亦復然

知過去所行    衆生趣趣中

爾時業善巧天子. 說偈讚曰

能知三種業    現未及過去

衆生於趣中    凡於中迷惑

爾時報善巧天子. 說偈讚曰

少作得多報    多作得少報

及知多少等    外道於中惑

爾時學業天子. 說偈讚曰

知於現報業    亦知生報業

及以後報業    佛眼悉能了

爾時知現法業天子. 說偈讚曰

若現世作業    現在則受報

佛悉能了知    凡夫不能解

爾時知生報天子. 說偈讚曰

若作如是業    於異生得報

彼大智悉知    衆生不能了

爾時知後報天子. 說偈讚曰

若業多億劫    然後得受報

或復過於彼    如來悉了知

爾時知業不熟天子. 說偈讚曰

若所造作業    其業緣未熟

未得於果報    如來悉了知

爾時觀業未□天子. 說偈讚曰

中     欄

如來善觀業    若業相應時

生於諸衆生    悉皆能善說

爾時善知業熟天子. 說偈讚曰

彼業若成熟    能與當來報

佛能如實知    亦知彼智空

爾時業熟決定天子. 說偈讚曰

一切智了達    輕業及以重

能知衆生欲    故得爲我尊

爾時知業輕重天子. 說偈讚曰

趣惡道衆生    隨其業如見

彼業若輕重    智者悉了知

爾時知衆生行天子. 說偈讚曰

見衆生所行    及輕重諸業

雄猛隨順知    外道不能了

爾時觀衆生行天子. 說偈讚曰

觀於衆生行    宣說於業報

如器□河水    投鹽於一兩

爾時學業天子. 說偈讚曰

若受於思業    佛說業究竟

亦學無學報    勝仙已宣說

爾時樂佛智天子. 說偈讚曰

佛勝眼所見    三界中愚智

隨業受於報    見微細頂禮

爾時說業盡天子. 說偈讚曰

生死衆生所    世尊大導師

悉了知無餘    故禮智無畏

爾時無所得天子. 說偈讚曰

若業生及死    衆生各趣趣

彼報由如夢    兩足尊悉知

下     欄

爾時心煩惱天子. 說偈讚曰

貪欲瞋□癡    兩足尊悉盡

猶如夢渴人    飮於淸冷水

爾時離分別天子. 說偈讚曰

從於分別生    貪欲瞋□癡

猶如夢中戱    歸命勝說者

爾時滅分別天子. 說偈讚曰

若滅於分別    則名盡煩惱

如夢見雲散    人尊顯現此

爾時觀察沖盡天子. 說偈讚曰

如夢見天雨    起漏亦如是

大雄能顯示    起漏之因緣

爾時觀察夢天子. 說偈讚曰

如夢見大雨    起漏亦如是

大雄能顯示    凡迷惑生漏

爾時觀如夢天子. 說偈讚曰

如夢見大雨    起漏亦如是

大雄能顯示    凡迷惑生漏

爾時觀如夢天子. 說偈讚曰

如夢見天雨    隨順起諸漏

大雄能顯示    凡迷生諸漏

爾時如自性知天子. 說偈讚曰

如女夢生子    生已還復死

生喜亦生悲    佛觀世亦然

爾時思量夢天子. 說偈讚曰

如夢見斬首    盡漏亦如是

自解亦敎他    故禮悉解者

爾時修習慧天子. 說偈讚曰

見法能解了    如夢遇愛事

遠離彼非實    如是悅世間

爾時智心天子. 說偈讚曰

聞於如來法    以空法自悅

經數: 三一○

經名: 大寶積經卷第七十一

頁數: 四○五

上      欄

如夢中說夢    如是曉世間

爾時欣喜意天子. 說偈讚曰

禪定者能令    世間天人喜

觀察於諸趣    猶如鏡中像

爾時決定慧天子. 說偈讚曰

聞於如來法    由如□□音

渡人天疑海    故禮人中王

爾時幻喜天子. 說偈讚曰

如人作幻化    迷惑於愚人

智者終不迷    知幻不實故

爾時除相天子. 說偈讚曰

觀於一切世    猶如夢作幻

我於中無疑    以聞佛法故

爾時學幻天子. 說偈讚曰

如幻師作幻    自於幻不迷

以知幻虛故    佛觀世亦然

爾時觀妄想天子. 說偈讚曰

妄想生世間    大導師悉知

如精進念佛    夢中卽見佛

爾時滅妄想天子. 說偈讚曰

非事能生欲    皆由妄想起

不實妄起欲    人尊如實知

爾時識解天子. 說偈讚曰

猶如深谷聲    其響無有實

是故不著世    如是觀世間

爾時說善巧天子. 說偈讚曰

彼聲無有實    而於中聽聞

人尊宣說此    救拔諸凡愚

爾時如說行善巧天子. 說偈讚曰

中    欄

於法別義中    衆生異妄取

能行者知法    於中除疑惑

爾時順義行天子. 說偈讚曰

若義及法實    無有能了者

無說亦無證    牟尼作是說

爾時法假名行天子. 說偈讚曰

煩惱垢漏習    皆想妄分別

穢汚及淸淨    但假名言說

爾時分別善巧天子. 說偈讚曰

一切但名字    謂煩惱漏等

穢汚及淸淨    大智之所說

爾時無依慧天子. 說偈讚曰

於三界不著    其心如虛空

離惡眞福田    頂禮心寂滅

爾時不下劣天子. 說偈讚曰

非色非非色    非欲非涅槃

佛心無所依    其猶如虛空

爾時無欲天子. 說偈讚曰

離於欲界愛    色無色亦然

解脫於貪□    頂禮愛盡者

爾時遠離愛天子. 說偈讚曰

於有無有中    佛永斷遠離

於三界無著    頂禮牟尼王

爾時障愛天子. 說偈讚曰

障蔽於三界    行於丈夫行

能解脫衆生    師命救濟者

爾時解脫渴愛天子. 說偈讚曰

遠離於結使    於後盡生滅

身心皆淸淨    頂禮無熱親

下       欄

爾時知自性天子. 說偈讚曰

大雄解自在    知法中無事

無縛亦無解    頂禮見實者

爾時出瘀泥天子. 說偈讚曰

棄垢及資緣    捨罪亦遠愛

亦離於諸蓋    歸命大導師

爾時吐棄欲天子. 說偈曰

棄垢及資緣    捨罪亦遠愛

亦離於魔網    頂禮無著者

爾時棄欲天子. 說偈讚曰

棄捨利不利    無著行決定

出離於魔綱    頂禮無著者

爾時樂利益天子. 說偈讚曰

若自及他道    遠離惱熱者

大雄見彼道    頂禮無□見

爾時得名稱天子. 說偈讚曰

與佛智相應    如說如觀者

彼能除煩惱    頂禮解世間

爾時無畏天子. 說偈讚曰

於諸法決定    無能當對者

師子吼無畏    智海吼亦然

爾時一切處無所畏天子. 說偈讚曰

善度一切處    遠離諸毒箭

無畏不怯弱    我禮最勝者

爾時無所希天子. 說偈讚曰

非天乾□婆    非魔及與梵

能有難問者    故佛如師子

爾時師子遊步天子. 說偈讚曰

佛於法無畏    曉了諸法故

經數: 三一○

經名: 大寶積經卷第七十一

頁數: 四○六

上      欄

無□故無著    無能難問者

爾時無怖天子. 說偈讚曰

如山林師子    無怖亦無畏

□伏諸禽獸    林中而大吼

世尊如是吼    驚怖諸外道

天龍乾□婆    不見敵對者

爾時一切處超勝天子. 說偈讚曰

一切世界中    悉皆都無有

力敵於佛者    故爲我歸依

爾時師子慧天子. 說偈讚曰

大智見一切    於諸法無畏

世間無與等    我禮無所畏

爾時稱順生天子. 說偈讚曰

自知是正覺    如法無能難

若有能難者    世間悉無有

爾時持藏天子. 說偈讚曰

佛作師子吼    開顯諸法藏

億梵聞說已    悉發菩提心

爾時順威儀天子. 說偈讚曰

彼衆得大利    順佛威儀者

發菩提心已    必作勝導師

爾時順樂法天子. 說□讚曰

彼世大衆生    得聞佛法已

能發菩提心    必成妙丈夫

爾時淨心天子. 說偈讚曰

得聞佛說已    世間無與比

千億衆生等    發勝菩提心

爾時淸淨流天子. 而偈讚曰

人王於長夜    佛學善修習

中      欄

故佛身淸淨    嚴相三十二

爾時無漏心天子. 說偈讚曰

佛得盡漏故    而作師子吼

得上智慧山    無能難問者

爾時順衆生天子. 說偈讚曰

三界中悉無    天人及修羅

言佛漏不盡    故佛具十力

爾時巧盡漏天子. 說偈讚曰

大勝沙門漏    皆悉盡無餘

於是無能難    故佛是我父

爾時常精進天子. 說偈讚曰

於人王能難    言有餘煩惱

世間不可得    故佛自在父

爾時寂滅行天子. 說偈讚曰

佛已斷貪瞋    愚癡及習氣

亦滅惡業行    我禮寂滅者

爾時方便行天子. 說偈讚曰

若以方便觀    斷盡諸煩惱

彼佛滿足智    是故我頂禮

更時方便解天子. 說偈讚曰

無量巧方便    導師於中修

斷彼諸煩惱    皆悉盡無餘

□時方便慧天子. 說偈讚曰

導歸照世間    巧慧無有盡

故斷諸煩惱    及以習氣等

爾時修寂滅天子. 說偈讚曰

斷諸煩惱故    習氣悉無餘

於是佛大智    不動無所畏

爾時觀道理天子. 說偈讚曰

下     欄

佛斷煩惱盡    及滅諸習氣

照明如佛者    世間更無比

□時斷使天子. 說偈讚曰

佛斷諸習氣    無有腥臭事

故佛一切智    天中最勝慧

爾時住邊天子. 說偈讚曰

佛今最後身    已斷生因緣

由盡諸漏故    世親得無畏

爾時無量智天子. 說偈讚曰

大雄斷種子    焚燒苦惱牙

枯□憂枝蔓    我禮離煩者

□時出坑澗天子. 說偈讚曰

世尊一切智    已離無明坑

佛行已得淨    故佛得無畏

爾時度有天子. 說偈讚曰

已度於有海    導師所作辦

亦捨於彼岸    自利得無畏

□時入涅槃天子. 說偈讚曰

佛已得寂滅    悉破諸煩惱

乃至少習氣    世親皆悉無

爾時法幢天子. 說偈讚曰

佛建正法幢    □折□慢幢

大雄已顯示    無量諸法行

爾時法性天子. 說偈讚曰

性與諸子本    牟尼達諸法

善友於群生    我禮最勝海

爾時法充天子. 說偈讚曰

渴樂於佛法    故得無所畏

無著諸佛子    而作師子吼

經數: 三一○

經名: 大寶積經卷第七十一

頁數: 四○七

上     欄

□時心法天子. 說偈讚曰

爲心諸法故    佛子得發心

及見佛無畏    有知心菩提

□時渴法天子. 說偈讚曰

渴樂佛法故    多億衆生輩

聞佛無畏已    深發大精進

爾時法起天子. 說偈讚曰

見佛說法勝    建立於正法

無畏布施已    佛子心菩提

爾時持法天子. 說偈讚曰

世尊所說法    甚及難可見

佛子得聞已    心無上菩提

爾時無[&FFFF]#天子. 說偈讚曰

身命及餘財    佛子無[&FFFF]#惜

聞佛師子吼    悉心妙菩提

爾時無異慧天子. 說偈讚曰

聞佛說法已    心思無有異

於佛無畏所    心法持律儀

爾時無異行天子. 說偈讚曰

聞法王吼已    不趣於異路

遠離於二乘    心無上菩提

爾時近住天子. 說偈讚曰

見佛師子吼    諸子得聞已

定得勝菩提    當成如來身

爾時近辯天子. 說偈讚曰

於佛世尊所    得聞辯才已

如來妙法中    深生喜樂心

□時得辯才天子. 說偈讚曰

佛吼無畏時    所說不可毁

中     欄

信樂心決定    終無退轉意

爾時常喜天子. 說偈讚曰

十力吼無畏    所有諸佛子

一切時欣喜    心調心菩提

爾時無怯弱心天子. 說偈讚曰

常喜不怯弱    世尊諸佛子

樂心勝菩提    以聞佛語故

爾時無□心天子. 說謁讚曰

彼等心佛心    終不有退轉

欣喜微妙心    聞佛善說故

爾時巧知無邊法天子. 說偈讚曰

以修正法故    白法黨不減

導師知非處    不生厭足心

爾時巧說法天子. 說偈讚曰

修行黑法黨    若不退減者

世尊知非處    故佛無所畏

爾時法性無畏天子. 說偈讚曰

黑法體性爾    必當穢淨法

彼不汚心者    佛知彼非處

爾時巧相應天子. 說偈讚曰

黑法及白法    二異不相合

佛說於彼義    故佛是我師

爾時巧知善不善天子. 說偈讚曰

大雄皆悉知    諸法不雜聚

妄想分別故    亦善法中退

爾時如說行滿足天子. 說偈讚曰

行於煩惱者    終不生白法

不生白法故    少知必退減

□時樂解脫天子. 說偈讚曰

下     欄

若樂解脫者    修行於黑法

佛說彼有障    故佛一切智

爾時淨心天子. 說偈讚曰

心樂解脫者    須知煩惱事

大雄說此法    故佛應受供

爾時見煩惱天子. 說偈讚曰

行於煩惱中    不識煩惱者

彼不知正法    善逝如是說

若言行諸惡    不退善法者

於解脫非器    兩足尊所說

爾時調伏天子. 說偈讚曰

離欲及□鬧    亦離瞋癡等

如佛所說法    應當如是修

煩惱及白法    愚癡不知者

佛於彼非師    大仙如是說

爾時勤修解脫天子. 說偈讚曰

佛說對治法    爲除煩惱故

行彼不盡惑    無能擊難者

爾時向解脫天子. 說偈讚曰

佛說如是法    爲斷煩惱故

若修不滅惑    無能擊難者

爾時方便相應天子. 說偈讚曰

佛是說法者    爲諸聲聞等

若修不證者    無能擊難佛

爾時趣解脫天子. 說偈讚曰

佛說如是法    爲欲斷煩惱

若不滅惑者    無能擊難佛

爾時無畏功德天子. 說偈讚曰

爲滅煩惱故    佛說不淨觀

經數: 三一○

經名: 大寶積經卷第七十一

頁數: 四○八

上        欄

若不盡滅者    無能擊難佛

爾時善□心必修天子. 說偈讚曰

慈能斷瞋□    修慈若不斷

無能擊難佛    世尊得無畏

爾時淨目天子. 說偈讚曰

佛說能修彼    智慧除愚癡

若彼不斷者    無能擊難佛

爾時滅覺觀天子. 說偈讚曰

爲覺對治故    說於安般念

修彼不滅者    無能擊難佛

爾時尊重無相天子. 說偈讚曰

爲斷吾我故    佛說空寂滅

以彼不滅者    於是無能難

爾時斷我慢天子. 說偈讚曰

爲斷□慢故    佛說無相法

若修不滅者    不見能難佛

爾時淨身天子.  說偈讚曰

深心信淸淨    一切煩惱盡

修彼不斷者    無能擊難者

爾時深解想天子. 說偈讚曰

對治及朋黨    心於煩惱道

無畏難佛者    如來初不見

爾時解用天子. 說偈讚曰

世尊但名用    此彼盡不盡

無畏問難者    彼亦但假名

爾時調伏身業天子. 說偈讚曰

以智善解已    身業得流行

世尊悉遍知    故號一切智

爾時知身天子. 說偈讚曰

中    欄

身業甚淸淨    大雄悉無餘

憐愍群生者    我禮世間親

爾時身業簡擇天子. 說偈讚曰

善簡擇身業    憐愍衆生等

照世而造作    故號勝丈夫

爾時善見身業天子. 說偈讚曰

身業得淸淨    導師悉觀見

憐愍諸群生    故等一切智

爾時善觀身天子. 說偈讚曰

善觀得淸淨    身業得相應

憐愍群生故    勝丈夫遊行

爾時成就語言天子. 說偈讚曰

具甘美功德    離於綺[&FFFF]#語

智慧相圍繞    世親而演說

爾時時語天子. 說偈讚曰

依時義相應    遠離無益事

佛言無不忠    衆生悉受行

爾時成就智慧天子. 說偈讚曰

不惱愍衆生    成相應不濁

不壞於因果    佛本如是說

爾時不相違天子. 說偈讚曰

乃至爲身命    未曾有妄語

是故佛功德    於世無有□

爾時實語天子. 說偈讚曰

佛行實語因    以是世瞻仰

至心樂聽聞    爲得佛法故

爾時從實生天子. 說偈讚曰

世尊以實語    漸備成菩提

諸法眞實性    世尊皆悉知

下      欄

爾時實精進天子. 說偈讚曰

於諸有爲法    如性眞實見

世尊皆悉知    諸法眞實相

爾時簡擇業天子. 二偈讚曰

於已及與他    知身口意業

以其智淸淨    故號佛無等

爾時觀察意業天子. 說偈讚曰

人王心意業    所有思量事

悲念於衆生    故禮愍世者

爾時巧覺觀意天子. 說偈讚曰

世尊心緣處    是心皆調柔

悲念於衆生    故禮愍世者

爾時巧方便天子. 說偈讚曰

衆生心所緣    意業所起作

種種智慧生    世尊悉知彼

爾時解慧天子. 說偈讚曰

意業是佛地    愍觀衆生故

方便智淸淨    佛智無體性

爾時巧知過去天子. 說偈讚曰

佛知過去世    若人所行業

戒忍精進智    佛皆悉知彼

爾時觀察過去天子. 說偈讚曰

觀察過去行    能知多億佛

過去所行處    心勝菩提故

爾時本行具足天子. 說偈讚曰

憶念本行事    億劫阿僧祇

佛心無所著    佛本所行處

爾時觀察本行天子. 說偈讚曰

阿僧祇億佛    導師悉曾問

經數: 三一○

經名: 大寶積經卷第七十一

頁數: 四○九

上      欄

出生三昧方    種種成佛法

爾時本行生天子. 說偈讚曰

無量阿僧祇    導師三昧門

過去諸佛所    曾問亦修行

爾時觀察本住天子. 說偈讚曰

生死中多過    應供非應供

觀已化衆生    度脫於盲冥

爾時厭過去世天子. 說偈讚曰

彼此相食□    亦曾相戱樂

迭互相殺害    世尊皆悉知

爾時知未來境界天子. 說偈讚曰

導師未來時    智慧無有□

衆生信業報    諸趣佛能知

爾時從本行來天子. 說偈讚曰

世尊於過去    智慧無障□

善業三摩提    離趣知諸趣

爾時巧知未來天子. 說偈讚曰

佛於未來時    智慧無障□

終死及生處    於業報亦爾

爾時離有法天子. 說偈讚曰

世尊王三界    三世中說勝

佛智常無□    善知有境界

爾時用行天子. 說偈讚曰

衆生業行趣    及受果報事

此等但假名    世尊如是說

爾時觀察現在天子. 說偈讚曰

王尊王現在    智慧終不□

於無數佛土    牟尼皆悉知

爾時現在無畏天子. 說偈讚曰

中     欄

世尊正觀察    三世悉平等

究竟無所有    迷惑凡夫智

爾時智無所住天子. 說偈讚曰

導師如是見    三世無所住

以依於法性    諸法無事故

爾時敎三世天子. 說偈讚曰

過去及未來    陰生必敗壞

無事無自性    導師所顯說

爾時意無著天子. 說偈讚曰

世尊說三世    皆悉無堅牢

如幻亦如焰    說言猶如響

爾時三世自在富天子. 說偈讚曰

世尊於三世    常勤增智慧

知諸行如幻    諸根無所著

爾時欲到彼岸天子. 說偈讚曰

大雄於其夜    得證上菩提

世尊勤進欲    至今不退減

爾時欲作精進天子. 說偈讚曰

世燈所有欲    常不有退減

世尊諸子等    甚樂精進欲

爾時建立欲作天子. 說偈讚曰

世尊從欲起    猶如水中蓮

不爲世所染    如蓮處於水

爾時欲解脫天子. 說偈讚曰

欲及世間親    此二名法界

不二無二體    世尊皆悉見

爾時精進生天子. 說偈讚曰

以精進威德    剋證大菩提

於其是非法    終不捨精進

下     欄

爾時念具足天子. 說偈讚曰

佛於一切處    發心皆隨順

於其善惡法    佛念不損減

爾時攝心天子. 說偈讚曰

世親常攝心    知諸衆生行

隨其所修行    而爲其說法

爾時敬重般若天子. 說偈讚曰

世尊智慧海    邊際不可得

經億僧祇劫    佛說不可盡

爾時學解脫天子. 說偈讚曰

無等佛世尊    解脫不損減

解脫及脫者    佛心不能得

爾時會解脫智天子. 說偈讚曰

世尊解脫者    等解脫知見

解眞實不減    以知無自性

爾時觀察身天子. 說偈讚曰

佛於然燈始    常修眞實行

三業無過失    故歎號爲佛

爾時深行天子. 說偈讚曰

世尊無過失    不如餘衆生

知諸法自性    佛自性不惑

爾時慧天子. 說葛讚曰

佛於一切種    心念不迷惑

其念常現前    譬如油滿[&FFFF]#

爾時心不散亂天子. 說偈讚曰

乃至少許時    心念終不亂

佛得不共法    衆生悉不知

爾時善解智慧天子. 說偈讚曰

若有思量捨    善逝無此事

經數: 三一○

經名: 大寶積經卷第七十二

頁數: 四一○

上      欄

世尊不共法    其法不思議

爾時超一切天子. 說偈讚曰

於是三界中    知其一切法

一切無如佛    故號難降伏

爾時堅持天子. 說偈讚曰

無上堅固士    於法無所畏

等同一切佛    能覺未覺者

大寶積經卷第七十一

大寶積經卷第七十二

北齊三藏那連提耶舍譯

菩薩見實會遮羅迦波利婆羅□迦

外道品第二十四

爾時遮羅迦波利婆羅□迦外道八千人. 見

諸阿修羅迦樓羅龍女及諸龍鳩槃茶乾□

婆夜叉緊那羅摩[&FFFF]#羅伽. 空行諸天. 四天王

天. 三十三天. 夜摩天. 兜率陀天. 化樂天. 他

化自在天. 梵天. 光音天. 遍淨天. 廣果天. 淨

居天等. 供養世尊. 及聞讚中生希有心. 聞此

法門便生疑慮. 聞未曾法. 彼外道等白佛

言. 瞿曇. 我等聞此昔未聞法. 聞已不樂遮羅

迦波利婆羅□迦外道. 亦不樂在家. 我於此

法復生疑慮. 不生敬信. 都由昔來未聞此法.

是故我於瞿曇沙門所亦有因緣. 何以故. 以

沙門瞿曇作如是神通變化. 作如是神通變

化已. 以其變化故. 我等見此諸天等得微妙

身. 及見大衆歸伏瞿曇者至多. 以知瞿曇善

中      欄

說法故. 是故於瞿曇所復生微信. 瞿曇復爲

廣果天說如是法. 言一切法是如來者. 我等

於此甚生疑慮. 云何一切法名爲如來. 我等

於瞿曇所如是生信. 唯有瞿曇知我等意. 如

是如是. 爲我等說. 令使我等解此所說義得

離疑綱. 從坐而起. 作是請已. 世尊如是答於

彼等. 是以我今還問汝等. 隨汝意答. 外道白

佛. 善哉瞿曇. 瞿曇問我. 我今當說. 佛卽問

彼. 汝等知不. 云何胎入母腹. 如是問已. 外道

答佛. 瞿曇. 我諸論中聞說三種因緣和合胎

入母腹. 父母相近生於貪染. 思量欲事思故

行欲. 是故胎入. 如是成胎. 佛言. 汝等外道於

意云何. 父母思時. 彼貪爲從母心起耶. 外道

言. 不也瞿曇. 佛言. 可從於母思量起耶. 外道

言. 不也瞿曇. 佛言. 彼貪[&FFFF]#從父心起耶. 外

道言. 不也瞿曇. 佛言. 爲從於父思量起耶. 外

道言. 不也瞿曇. 佛言. 於意云何. 彼父貪欲可

入母腹耶. 外道言. 不也瞿曇. 佛言. 於意云

何. 父心入母腹耶. 外道言. 不也瞿曇. 佛言.

於意云何. 父分別入母腹耶. 外道言. 不也瞿

曇. 佛言. 於意云何. 彼胎從天終已來入母腹

耶. 外道言. 不知也瞿曇. 佛言. 於意云何. 彼

胎爲從地獄終已來入母腹耶. 外道言. 不知

也瞿曇. 佛言. 於意云何. 彼胎爲從畜生終已

來入母腹耶. 外道言. 不知也瞿曇. 佛言. 於意

云何. 彼胎爲從餓鬼終已來入母腹耶. 外道

言. 不知也瞿曇. 佛言. 於意云何. 彼胎爲從阿

修羅終已來入母腹耶. 外道言. 不知也瞿曇.

佛言. 於意云何. 彼胎可非色來入母腹耶. 外

下     欄

道言. 不知也瞿曇. 佛言. 於意云何. 彼胎爲是

色來入母腹耶. 外道言. 不知也瞿曇. 佛言.

於意云何. 受想行識來入母腹耶. 外道言. 不

知也瞿曇. 作是答已. 佛告外道作如是言. 外

道. 此法甚深. 寂滅善說. 微妙難測. 非思量

境界. 難可顯示. 非汝所知. 是諸外道. 異見異

忍異種樂欲. 於非正處精進修行. 於異見中

決定趣向. 佛言外道. 若善男子善女人. 遇如

是善知識. 於甚深法中得生眼目. 外道. 譬如

有人患其眼根得遇良醫治差眼目. 以其淨

眼現身. 能[&FFFF]#昔未見色. 如是外道. 若有善

男子善女人. 不具信等五根. 遇善知識慧眼

得淨. 以淨慧眼得見深法. 是故汝等諸外道

輩. 本昔長夜邪論□惑. 而作異見. 於其非

法取善法相. 於非解脫取解脫相. 於非出處

生其出相. 汝師自壞亦壞汝等. 外道如人自

盲復語餘盲. 我將汝去. 智者當知. 此等二人

於其非路. 必有墜落遭其辛[&FFFF]#. 外道如是. 若

沙門. 若婆羅門. 實非導師. 自稱導師. 實非正

覺. 言我正覺實不能知出世之道. 言我能知.

實不能見出世之道. 言我能見. 實不能知淺

度之處. 言我能知. 實非敎師言我是師. 彼所

敎者是爲邪敎. 自非正覺所敎寤者亦是邪

覺. 實不解出言我能解. 彼所敎出者是爲邪

出. 實不知道言我知道. 其所示者皆是邪道.

實不知淺處言我知處. 其所度者反令困厄.

外道. 譬如牧牛人不知淺處. 驅牛入水於深

處而度. 彼牛捨此未到彼岸. 於其中流而受

困厄無有救護. 何以故. 由牧牛人不知淺處.